Dafnis (syn Herma)

Dafnis (, ) je v gréckej mytológii syn boha Herma a neznámej nymfy,Diodoros, Bibliotheca historia, 4,84,1-2. prvý skladateľ a spevák pastierských piesní.

Dafnis sa narodil na Sicílii, v krásnom kraji, kde rástlo mnoho vavrínov. Keďže bol vavrín v gréckej mytológii stromom, na ktorý bola premenená nymfa Dafné, rodičia ho pomenovali po nej.

Svoje šťastie si potom na rozdiel od iných mužov, nehľadal vo vojnovej sláve a v hromadení majetku, ale venoval sa hudbe, ktorá ho nakoniec aj preslávila. Stal sa zakladateľom nového umeleckého žánru gréckeho folklóru, ospevujúceho idylický pastiersky život. Dafnis bol krásny muž, ktorého miloval boh Apolón Servius, In Vergilii Bucolica commentarii, 10,26.a tamojšie nymfy ho počas pasenia tiež rady navštevovali.

Dafnis sa neskôr zamiloval do jednej z nýmf, (podľa Parthenia do nymfy EchenaidyParthenios, Erotica pathemata, 2,29.) ktorá ho následne zaviazala prísahou, že kým budú jeho oči vidieť, nesmie jej byť neverný. V prípade, že by prísahu porušil, oslepne.Claudius Aelianus, Varia Historia, 10,18. Keď potom Dafnis podľahol zvodom dcéry svojho kráľa, skutočne oslepol. Potom už skladal a spieval len smutné piesne a ako blúdiaci slepec žalostne zahynul po páde do priepasti. (podľa inej verzie sa premenil na kameňOvidius, Metamorphoses, 4,271-285.).

 Referencie a bibliografia 

Kategória:Postavy gréckej mytológie